b"\n_START_ARTICLE_\nAl Jahra\n_START_SECTION_\nHist\xc3\xb2ria\n_START_PARAGRAPH_\nAl Jahra fou un territori estrictament dominat per terres agr\xc3\xadcoles, comen\xc3\xa7ant com a petit poble d'oasi. Hist\xc3\xb2ricament esdevingu\xc3\xa9 reconegut com a punt de refer\xc3\xa8ncia del comer\xc3\xa7 de camells i un lloc de parada en el cam\xc3\xad cap a Al-Kuwait. Gradualment, la ciutat cresqu\xc3\xa9 al llarg de l'hist\xc3\xb2ric Fort Vermell de Kuwait. L'any 1920 fou el lloc on succe\xc3\xad la batalla de Jahra, un conflicte entre les forces armades kuwaitianes i saudis. Avui, hi ha un monument nacional commemorant la batalla. El conflicte fou resolt l'any 1922 quan el rei Abd-al-Aziz ibn Sa\xc3\xbcd reconegu\xc3\xa9 la independ\xc3\xa8ncia de Kuwait a canvi de territori.\n_START_SECTION_\nGuerra de Golf\n_START_PARAGRAPH_\nDurant la Guerra del Golf, els afores d'Al Jahra tamb\xc3\xa9 foren indret d'infames combats com, per exemple, quan els aliats destru\xc3\xafren un comboi iraqui\xc3\xa0 estacionat sobre l'autopista 80 durant la seva retirada cap a la serralada de Mutla entre el 25 i el 26 de febrer de 1991. L'Ex\xc3\xa8rcit dels Estats Units reb\xc3\xa9 ordres del General Norman Schwarzkopf de no deixar entrar o sortir ning\xc3\xba d'Al-Kuwait i bloquejar efica\xc3\xa7ment la retirada dels combois iraquians en un radi de 100 milles. Orden\xc3\xa0 l'enviament d'helic\xc3\xb2pters Apatxes armats amb m\xc3\xadssils anti-tanc per a bloquejar els iraquians.\n_START_SECTION_\nIncendis\n_START_PARAGRAPH_\nNombrosos incendis succe\xc3\xafren al llarg de temps recents a la ciutat. El 25 d'agost de 2007, el pol\xc3\xadtic Massouma al-Mubarak fou for\xc3\xa7at a dimitir del seu c\xc3\xa0rrec de ministre de Salut despr\xc3\xa9s que un incendi en un hospital mat\xc3\xa9s a dos pacients._NEWLINE_El 15 d'agost de 2009 un foc letal caus\xc3\xa0 la trag\xc3\xa8dia en un casament a Al Jahra. Com a m\xc3\xadnim 49 persones moriren i aproximadament 80 altres patiren ferides, quan la primera muller del marit, amb 23 anys i buscant revenja pel segon matrimoni del seu marit, aboc\xc3\xa0 gasolina en una tenda on les dones i els nens celebraven l'esdeveniment i li cal\xc3\xa0 foc. En tres minuts, la tenda sencera, de la qual nom\xc3\xa9s hi havia una sortida i no aprovava els controls de seguretat, fou engolida en flames, atrapant a molta gent al seu interior. Fou considerat el desastre de civil m\xc3\xa9s mort\xc3\xadfer de Kuwait dels darrers 40 anys.\n_START_SECTION_\nTransport\n_START_PARAGRAPH_\nAl Jahra est\xc3\xa0 situada a 32 quil\xc3\xb2metres al nord-oest d'Al Kuwait i  est\xc3\xa0 connectada per una s\xc3\xa8rie de carreteres en xarxa. L'autopista 80 connecta la ciutat amb Abdaly, ben a prop de la frontera iraquiana. L'autopista s'cab\xc3\xa0 coneixent com a \xc2\xabAutopista de la mort\xc2\xbb a causa de la seva implicaci\xc3\xb3 a la Guerra del Golf quan les tropes aliades destru\xc3\xafren un comboi iraqui\xc3\xa0. La carretera fou reparada a finals de la d\xc3\xa8cada de 1990, i fou usada pels Estats Units i el Regne Unit als inicis de la invasi\xc3\xb3 de l'Iraq de 2003. Despr\xc3\xa9s de les guerres succeides, s'hi troba present un signe blau a una tanca de la Serralada de Mutla en el qual s'hi pot llegir \xc2\xabQue D\xc3\xa9u beneeixi les tropes dels EUA\xc2\xbb. L'\xc3\xa0rea circumdant \xc3\xa9s un desert per\xc3\xb2 sovint es veuen tendes al llarg de l'autopista. L'aeroport m\xc3\xa9s proper \xc3\xa9s l'Aeroport Internacional de Kuwait.\n_START_SECTION_\nEsport\n_START_PARAGRAPH_\nEl principal equip de futbol \xc3\xa9s l'Al Jahra Sporting Club i juga a l'estadi Mubarak Al-Aiar de 25000 persones de capacitat. Guany\xc3\xa0 la Lliga kuwaitiana una vegada l'any 1990. Fins al 2007-2008 ha participat en la Lliga fins a 21 ocasions. El club assol\xc3\xad la final de la Copa de l'Emir de Kuwait dues vegades, els anys 1996 i 2002, quan perd\xc3\xa9 contra l'Al-Arabi SC 1-2 i contra l'Al-Kuwait SC 0-1."